LIETUVOS RESPUBLIKOS SPECIALIŲJŲ TYRIMŲ TARNYBOS

DIREKTORIUS

ĮSAKYMAS

DĖL IKITEISMINIO TYRIMO PRADĖJIMO IR ATLIKIMO LIETUVOS RESPUBLIKOS SPECIALIŲJŲ TYRIMŲ TARNYBOJE

2020 m. gruodžio 17 d. Nr. 2-293

Vilnius

Vadovaudamasis Lietuvos Respublikos baudžiamojo proceso kodekso 18 straipsnio, 166 straipsnio, 168 straipsnio, Rekomendacijų dėl ikiteisminio tyrimo pradžios ir jos registravimo tvarkos, patvirtintų Lietuvos Respublikos generalinio prokuroro 2008 m rugpjūčio 11 d. įsakymu Nr. I-110 „Dėl rekomendacijų dėl ikiteisminio tyrimo pradžios ir jos registravimo tvarkos patvirtinimo“, Baudžiamosios bylos duomenų tvarkymo elektronine forma ikiteisminio tyrimo metu tvarkos aprašo, patvirtinto Lietuvos Respublikos vidaus reikalų ministro ir Lietuvos Respublikos generalinio prokuroro 2016 m. sausio 29 d. įsakymu Nr. 1V-67/I-33 „Dėl baudžiamosios bylos duomenų tvarkymo elektronine forma ikiteisminio tyrimo metu tvarkos aprašo patvirtinimo“ (toliau – Tvarkos aprašas), ir Rekomendacijų dėl proceso dalyvių susipažinimo su ikiteisminio tyrimo medžiaga, patvirtintų Lietuvos Respublikos generalinio prokuroro 2018 m. vasario 14 d. įsakymu Nr. I-57 „Dėl Rekomendacijų dėl proceso dalyvių susipažinimo su ikiteisminio tyrimo medžiaga patvirtinimo“ (toliau – Rekomendacijos), nuostatomis:

1. Į g a l i o j u šias pareigas einančius Lietuvos Respublikos specialiųjų tyrimų tarnybos (toliau – STT) pareigūnus teisės aktų nustatyta tvarka:

1.1. Priimti sprendimą pradėti ikiteisminį tyrimą:

1.1.1. direktoriaus pirmąjį pavaduotoją;

1.1.2. direktoriaus pavaduotoją pagal administravimo sritį;

1.1.3. Saugumo skyriaus viršininką;

1.1.4. Pranešimų nagrinėjimo skyriaus viršininką, vyriausiuosius specialistus, vyresniuosius specialistus, specialistus;

1.1.5. Centrinės tyrimų valdybos viršininką;

1.1.6. Centrinės tyrimų valdybos viršininko pavaduotoją;

1.1.7. Centrinės tyrimų valdybos Ikiteisminio tyrimo skyriaus viršininką, vyriausiuosius specialistus, vyresniuosius specialistus, specialistus;

1.1.8. Kauno valdybos viršininką;

1.1.9. Kauno valdybos Ikiteisminio tyrimo skyriaus viršininką, vyriausiuosius specialistus, vyresniuosius specialistus, specialistus;

1.1.10. Kauno valdybos Kriminalinės žvalgybos skyriaus viršininką;

1.1.11. Klaipėdos valdybos viršininką;

1.1.12. Klaipėdos valdybos Ikiteisminio tyrimo skyriaus viršininką, vyriausiuosius specialistus, vyresniuosius specialistus, specialistus;

1.1.13. Klaipėdos valdybos Kriminalinės žvalgybos skyriaus viršininką;

1.1.14. Panevėžio valdybos viršininką;

1.1.15. Panevėžio valdybos Ikiteisminio tyrimo skyriaus viršininką, vyriausiuosius specialistus, vyresniuosius specialistus, specialistus;

1.1.16. Panevėžio valdybos Kriminalinės žvalgybos skyriaus viršininką;

1.1.17. Šiaulių valdybos viršininką;

1.1.18. Šiaulių valdybos Ikiteisminio tyrimo skyriaus viršininką, vyriausiuosius specialistus, vyresniuosius specialistus, specialistus;

1.1.19. Šiaulių valdybos Kriminalinės žvalgybos skyriaus viršininką;

1.1.20. Tyrimų koordinavimo valdybos viršininką.

1.2. Duoti sutikimą atsisakyti pradėti ikiteisminį tyrimą, nagrinėti prašymą susipažinti su atsisakymo pradėti ikiteisminį tyrimą medžiaga ir (ar) prašymą daryti atsisakymo pradėti ikiteisminį tyrimą medžiagos kopijas ar išrašus bei priimti dėl jų sprendimus:

1.2.1. direktoriaus pirmąjį pavaduotoją;

1.2.2. direktoriaus pavaduotoją pagal administravimo sritį;

1.2.3. Saugumo skyriaus viršininką;

1.2.4. Pranešimų nagrinėjimo skyriaus viršininką;

1.2.5. Centrinės tyrimų valdybos viršininką;

1.2.6. Centrinės tyrimų valdybos viršininko pavaduotoją;

1.2.7. Centrinės tyrimų valdybos Ikiteisminio tyrimo skyriaus viršininką;

1.2.8. Kauno valdybos viršininką;

1.2.9. Kauno valdybos Ikiteisminio tyrimo skyriaus viršininką,

1.2.10. Kauno valdybos Kriminalinės žvalgybos skyriaus viršininką;

1.2.11. Klaipėdos valdybos viršininką;

1.2.12. Klaipėdos valdybos Ikiteisminio tyrimo skyriaus viršininką;

1.2.13. Klaipėdos valdybos Kriminalinės žvalgybos skyriaus viršininką;

1.2.14. Panevėžio valdybos viršininką;

1.2.15. Panevėžio valdybos Ikiteisminio tyrimo skyriaus viršininką;

1.2.16. Panevėžio valdybos Kriminalinės žvalgybos skyriaus viršininką;

1.2.17. Šiaulių valdybos viršininką;

1.2.18. Šiaulių valdybos Ikiteisminio tyrimo skyriaus viršininką;

1.2.19. Šiaulių valdybos Kriminalinės žvalgybos skyriaus viršininką;

1.2.20. Tyrimų koordinavimo valdybos viršininką.

2. S u t e i k i u teisę atlikti ikiteisminį tyrimą teisės aktų nustatyta tvarka, pagal pareigybių aprašymuose nustatytą apimtį, šių STT struktūrinių padalinių darbuotojams:

2.1. Saugumo skyriaus;

2.2. Pranešimų nagrinėjimo skyriaus;

2.3. Centrinės tyrimų valdybos;

2.4. Kauno valdybos;

2.5. Klaipėdos valdybos;

2.6. Panevėžio valdybos;

2.7. Šiaulių valdybos;

2.8. Tyrimų koordinavimo valdybos.

3. Į p a r e i g o j u:

3.1. visus STT pareigūnus, kuriems suteikta teisė pradėti ikiteisminį tyrimą ir duoti sutikimą atsisakyti pradėti ikiteisminį tyrimą, sprendimą dėl ikiteisminio tyrimo pradėjimo arba sprendimą atsisakyti pradėti ikiteisminį tyrimą įforminti Tvarkos apraše nustatyta tvarka;

3.2. visus STT pareigūnus, kuriems suteikta teisė nagrinėti prašymą susipažinti su atsisakymo pradėti ikiteisminį tyrimą medžiaga ir (ar) prašymą daryti atsisakymo pradėti ikiteisminį tyrimą medžiagos kopijas ar išrašus bei priimti dėl jų sprendimus, prašymus nagrinėti ir priimti dėl jų sprendimus Rekomendacijų nustatyta tvarka.

4. P a v e d u paskelbti šį įsakymą:

4.1. STT Administravimo valdybos Pirkimų ir dokumentų valdymo skyriui – Teisės aktų registre.

4.2. STT Komunikacijos skyriui – STT interneto svetainėje.

5. N u s t a t a u, kad šis įsakymas, išskyrus 4 punktą, įsigalioja nuo 2021 m. sausio 1 d.

Direktorius	Žydrūnas Bartkus